b'\n_START_ARTICLE_\nStarac i more\n_START_SECTION_\nLikovi\n_START_PARAGRAPH_\nStarac i more je djelo sa svega nekoliko likova. Glavni likovi su starac Santiago i dje\xc4\x8dak Manolino._NEWLINE_Santiago je stari ribolovac koji \xc5\xbeivi u siroma\xc5\xa1noj kolibi spavaju\xc4\x87i na novinama. On ve\xc4\x87 84 dana izlazi na more i vra\xc4\x87a se bez ve\xc4\x87eg ulova. Svi u naselju misle, da je starac "izgubio" ribolova\xc4\x8dku sre\xc4\x87u. No\xc4\x87u sanja lavove i \xc5\xbeeli se vratiti u vrijeme kada je bio prvak u obaranju ruku i vrstan ribolovac._NEWLINE_Manolino je jedini pravi prijatelj Santiaga. Zajedno su 40 dana lovili ribu, ali kako nije bilo ulova Manolinovi roditelji su odlu\xc4\x8dili poslati ga na brod koji ima vi\xc5\xa1e sre\xc4\x87e.\n_START_SECTION_\nSadr\xc5\xbeaj\n_START_PARAGRAPH_\nNakon 84 dana lo\xc5\xa1eg ulova, Santiago odlu\xc4\x8duje zaploviti u potrazi za ribom. Izlazi na oceansku pu\xc4\x8dinu, zalaze\xc4\x87i dalje nego obi\xc4\x8dno. Poslije duge plovidbe po\xc4\x8dinje o\xc4\x8dajavati, jer nema ulova. Sasvim neo\xc4\x8dekivano uspijeva uloviti ribu, mnogo ve\xc4\x87u nego \xc5\xa1to je i pomislio. Me\xc4\x91utim, ne mo\xc5\xbee je ubiti i izvu\xc4\x87i na brod, ve\xc4\x87 pu\xc5\xa1ta da ga riba odvu\xc4\x8de daleko na pu\xc4\x8dinu. Poslije 3 dana riba je popustila i on uspijeva ubiti je. Njegovi problemi tu nisu gotovi, jer je krv ribe privukla morske pse, koji su po\xc4\x8deli otkidati ribu koja je bila i dalje na udici u moru. Morski psi jeli su njegovu ribu sve dok nije ostao samo kostur. Kada je stigao na obalu svi su se divili njegovom ulovu iako je ostao samo kostur koji je bio ve\xc4\x87i, nego \xc5\xa1to su ikada vidjeli. Na kraju romana, Santiago je vratio ugled vrsnog ribolovca.'